BMWs smarteste når det gjelder plass
Gran Turismo, eller GT, er det minst utbredte medlemmet av BMWs 3-serie. Likevel ble det registrert rundt 300 slike i fjor, drøyt 20 prosent av det totale 3-seriesalget på 1353 biler. Tallene hittil i år viser at salget holder seg på tilsvarende nivå, på tross av at de andre 3-seriemodellene, sedan og stasjonsvogn, er ute i nye og oppdaterte utgaver. Tiden er moden for en oppdatering av 3-serie GT. Det innebærer ny teknikk og nye og oppdaterte drivlinjer. Se tekniske data og stort billedgalleri på BilNorge.noNår det gjelder innvendig plass er Gran Turismo utvilsomt det smarteste alternativet i 3-serien. 20 cm ekstra lengde gir baksetekomfort på nivå med en 7-serie. Et bagasjerom på 520 liter er identisk med det en 5-serie sedan kan oppvise. 3-serie Gran Turismo har ingen direkte konkurrenter hos erkerivalene Audi eller Mercedes, men de som velger å kjøpe den har trolig vurdert en stasjonsvogn eller en sedan fra et av disse merkene. Et mer sportslig alternativ er 4-serie Gran Coupé. I forbindelse med ansiktsløftet innføres LED tåke- og hovedlys som standard. LED er også det som gjelder i baklysene. Avhengig av dine preferanser kan du velge en standardbil eller en av stilartene Sport Line, Luxury Line eller M Sport.Totalt tilbys 3-serie GT med 8 alternative motorer, manuell eller automatisk girkasse og bakhjuls- eller firehjulsdrift (unntatt 318d). Bensinmotorene spenner fra 184 til 326 hestekrefter mens dieselutvalget strekker seg fra 136 til 313 hk. Bensinmotorene er nye for denne modellserien mens dieselmotorene er oppdaterte utgaver av dem som har vært brukt tidligere, med utslippsreduksjon på inntil 14 prosent. Et helt nytt alternativ er 325d med 224 hk og et dreiemoment på 450 Nm. Den «nye» 3-serie Gran Turismo kommer på markedet i juli, og BMW Norge forventer å ha prisene klare i slutten av juni.
Den er BMW 3-seriens smarteste valg med hensyn til plass. Nå kommer den i en nystøpning.